અમદાવાદ: આ વખતે ગુજરાતની ચૂંટણીમાં ભાજપ-કોંગ્રેસ વચ્ચે બરાબરનો જંગ જામ્યો છે. છેલ્લી પાંચ ટર્મથી વિધાનસભાની ચૂંટણીમાં ભાજપ કોઈ પડકાર વિના જ સરળતાથી કોંગ્રેસ સામે જીતી રહ્યો છે. પણ, છેલ્લા બે દાયકા કરતા વધુ સમયથી રાજ્યમાં સત્તાથી દૂર રહેલી કોંગ્રેસ આ વખતે ઘણી વધારે આક્રમક દેખાઈ રહી છે. પણ, ઈતિહાસ સાક્ષી છે કે, છેલ્લી ઘડીએ કોંગ્રેસ પાણીમાં બેસી જાય છે. મતદારોને પોતાની તરફ આકર્ષિત કરવામાં કે પછી બૂથ લેવલના આયોજનમાં કોંગ્રેસના પ્રયાસો ક્યાંકને ક્યાંક નબળા પડે છે અને એટલે જ છેલ્લા બે દાયકામાં તે ભાજપથી મતોની દ્રષ્ટિએ થોડા માટે પાછળ રહી જાય છે.